Diari Oficial de la Generalitat Valenciana


Sumari del DOGV 9157, del 23-08-2021 (2021/8667)

Convocatòria i bases del procés selectiu per a cobrir el lloc de secretaria/intervenció en règim d'interinitat.
---------------------------------------------------------------------------------------------------------------

### Dades del document

Número de DOGV
:   9157

Data del DOGV
:   23-08-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/8667


Data del document
:   12-08-2021

Organisme emissor
:   Ajuntament d'Orba

Tipus de document
:   Anunci

Descriptors 

:   * Orba
    * concurs administratiu

Convocatòria i bases del procés selectiu per a cobrir el lloc de secretaria/intervenció en règim d'interinitat. [2021/8667]  
Havent-se aprovat per la Resolució d'alcaldia número 435, de data 01.08.2021, les bases i la convocatòria per a la selecció, en règim d'interinitat, per concurs oposició per a cobrir la plaça de secretària-intervenció vacant en aquest ajuntament, s'obri el termini de presentació de sol·licituds, que serà de 15 dies hàbils a comptar des de l'endemà de la publicació d'aquest anunci en el Butlletí Oficial de la Província.  
   
S'adjunten les bases reguladores que regiran la convocatòria:    
  
«Bases reguladores del procés de selecció mitjançant concurs-oposició per cobrir amb caràcter interí la plaça de secretaria/intervenció de l'Ajuntament d'Orba  
  
1. Objecte de la convocatòria i normativa  
1.1. És objecte d'aquesta convocatòria la provisió, amb caràcter interí, del lloc de treball de secretaria-intervenció de l'Ajuntament d'Orba, mitjançant el sistema de concurs oposició, per a formular proposta de nomenament a la Direcció General d'Administració Local de la Generalitat Valenciana.  
D'acord amb l'article 2 de Decret 154/2016, de 21 d'octubre, de Consell, pel qual es regula el procediment de selecció de funcionaris interins i es creen les borses de treball per a la provisió interina de llocs de treball reservats a personal funcionari amb habilitació de caràcter nacional, aquest Ajuntament pot proposar, respectant els principis d'igualtat, mèrit, capacitat i publicitat, el nomenament com a funcionari interí d'una persona que estiga en possessió de la titulació exigida per a l'accés a la subescala i categoria de la plaça de secretaria-intervenció que hi ha vacant a la plantilla.  
1.2. Característiques de la plaça: funcionari de l'escala d'habilitació estatal, subescala de secretaria-intervenció, grup A, subgrup A1. Les tasques bàsiques a realitzar seran l'exercici de les funcions públiques necessàries de secretaria-intervenció que comprén la fe pública i l'assessorament legal i preceptiu, i també les funcions d'intervenció i de control i fiscalització interna de la gestió econòmica i financera.  
  
1.3. Durada: el funcionari nomenat amb caràcter interí cessarà per qualsevol de les causes previstes a l'article 10 de Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic (des d'ara TREBEP), i en tot cas, al prendre possessió com a funcionari de la corporació el funcionari de carrera de l'escala d'habilitació nacional, subescala de secretaria intervenció, que haja estat nomenat per la resolució corresponent o que es trobe en situació de comissió de serveis.  
  
1.4. En tot allò que no preveuen les presents bases s'atendrà al que dispose el TREBEP, la Llei 40/2015, d'1 d'octubre, de règim jurídic del sector públic, i altres normes aplicables.  
  
2. Requisits per participar  
a) Tindre la nacionalitat espanyola.  
b) Haver complit els 16 anys i no excedir de l'edat màxima per a la jubilació forçosa.  
c) Tindre la capacitat funcional necessària per al desenvolupament d'aquestes tasques.  
d) No haver estat separat, mitjançant expedient disciplinari, del servei de qualsevol administració pública ni estar inhabilitat per a l'exercici de funcions públiques.  
e) Estar en possessió, o en condició de tindre-la abans de la finalització del termini de presentació de sol·licituds, del títol universitari de grau, o equivalent (art. 18 RD 128/2018).  
  
3. Lloc i termini de presentació  
3.1. Les instàncies per a prendre part en aquesta convocatòria, en la qual els aspirants hauran de declarar sota la seua responsabilitat que reuneixen totes les condicions exigides en la base segona, es dirigiran a l'alcalde de l'Ajuntament d'Orba, i es presentaran en el Registre General de l'Ajuntament en horari d'atenció a públic, en format digital pel registre electrònic (www.orba.es), o per qualsevol de les formes que determina l'article 39/2015, d'1 d'octubre, de procediment administratiu comú de les administracions públiques, dins del termini de 15 dies hàbils comptats des de l'endemà de la darrera publicació de les presents bases en el Butlletí Oficial de la Província d'Alacant. Si l'últim dia del termini fora inhàbil, es prorrogarà el termini fins al primer dia hàbil següent. Si es presenten per correu, s'ha d'informar a l'Ajuntament de la remissió postal de la instància, abans que acabe el termini de presentacions de les instàncies.  
3.2. No es fixen drets d'examen.  
3.3. Documentació a presentar:  
1. Instància dirigida a l'Ajuntament  
2. Fotocòpia compulsada, o còpia autèntica digitalitzada, del DNI  
3. Fotocòpia compulsada, o còpia autèntica digitalitzada, de la titulació requerida  
4. Fotocòpia compulsada, o còpia autèntica digitalitzada, dels documents acreditatius dels mèrits al·legats  
5. Currículum acadèmic i professional  
3.4. Finalitzat el termini de presentació d'instàncies, l'alcalde dictarà resolució, en el termini màxim de 10 dies, aprovant la llista provisional d'admesos i exclosos, explicant els motius en el cas de la seua exclusió. L'esmentada resolució es publicarà únicament al tauler d'anuncis de l'Ajuntament, i es donarà un termini màxim de 5 dies hàbils per a presentar reclamacions i/o al·legacions.  
3.5. Les reclamacions i/o al·legacions s'hauran de resoldre per Alcaldia dins del termini de 10 dies des del dia de la presentació, transcorregut el qual sense que s'haja dictat resolució, s'entendran desestimades.  
  
4. Admissió dels aspirants  
Un cop finalitzat el termini de presentació i de resoldre reclamacions i/o al·legacions, i en el termini màxim d'un mes, l'alcalde dictarà una resolució que declare aprovada la llista definitiva d'admesos i exclosos, i indique les reclamacions i/o al·legacions refusades o acceptades, així com la composició de tribunal. L'esmentada resolució es publicarà al tauler d'anuncis de l'Ajuntament.  
  
5. Tribunal qualificador  
5.1. El nomenament de tribunal s'efectuarà per decret d'alcaldia, serà un òrgan col·legiat i estarà integrat pels membres següents:  
  
- Presidència (titular i suplent): un funcionari d'igual o superior categoria, designat per l'Alcaldia Presidència de l'Ajuntament.  
- Vocals (titulars i suplents):  
- Dos secretaris-interventors que presten servei en entitats locals, designats per la presidenta de la corporació.  
- Dos funcionaris en possessió de la titulació exigida per a l'accés a la subescala de secretaria-intervenció d'aquesta o una altra corporació, designats per la presidenta de la corporació.  
- Secretari (titular i suplent): serà designat per la presidenta d'entre algun dels vocals que siguen funcionaris d'Administració local amb habilitació de caràcter nacional.  
5.2. Per a la vàlida constitució del tribunal han d'assistir-hi, com a mínim, la meitat dels seus membres i sempre és necessària la presència de president i de secretari. Les decisions s'han d'adoptar per majoria dels vots dels presents, i en cas d'empat, ha de resoldre el vot de qui actue com a president.  
5.3. Els membres de tribunal hauran d'abstindre's d'intervindre-hi en els casos legalment previstos, notificant-ho a l'autoritat convocant, i poden ser recusats en els mateixos supòsits. L'abstenció i recusació dels membres del tribunal s'ha d'ajustar al que preveuen els articles 23 i 24 de la Llei 40/2015, d'1 d'octubre, de règim jurídic del sector públic.  
  
  
6. Procés de selecció  
Fase d'oposició (fins a 6 punts)  
6.1. Aquesta prova consistirà a contestar per escrit a una o diverses qüestions que plantege la comissió de valoració, de tipus teòric o de tipus pràctic, en relació amb alguna de les matèries pròpies del lloc a exercir, entre les que podrien trobar-se (organització i funcionament, procediment administratiu, contractes administratius, serveis públics locals, personal al servei de les administracions públiques, urbanisme, patrimoni de les entitats locals o hisendes locals.). Per a la realització de la prova es disposarà d'un temps de dues hores i es podrà utilitzar textos legals no comentats, i màquines de calcular no programables.  
  
La prova es valorarà de 0 a 6 punts i tindrà caràcter eliminatori, sent necessari obtindre una puntuació mínima de 3,0 punts.  
  
Fase de concurs (fins a 4 punts)  
El tribunal valorarà els mèrits al·legats pels aspirants, segons el barem següent:  
6.1. Per haver superat algun o alguns dels exercicis de les proves selectives convocades per a l'accés a la mateixa subescala o a diferent: màxim 1 punt  
a) A la mateixa subescala de funcionaris d'Administració local amb habilitació caràcter nacional, i categoria: 0,5 punts per cada exercici.  
  
b) A diferent subescala de funcionaris d'Administració local amb habilitació caràcter nacional i categoria: 0,25 punts per cada exercici.  
  
6.2. Per experiència professional desenvolupada en l'administració: màxim 1 punt  
a) En llocs reservats a la mateixa subescala i categoria: 0,04 punts per mes complet.  
b) En llocs reservats a diferent subescala i categoria 0,03 punts per mes complet.  
c) En llocs de treball de l'Administració local no reservats a funcionaris amb habilitació estatal classificats en els grups A i B, o grup equivalent per al personal laboral, i que tinguen atribuït l'exercici de funcions administratives: 0,02 punts per mes complet.  
d) En llocs de treball de l'Administració local no reservats a funcionaris amb habilitació estatal classificats en els grups C1 i C2, o grup equivalent per al personal laboral, i que tinguen atribuït l'exercici de funcions administratives: 0,01 punts per mes complet.  
e) En llocs de treball d'altres administracions diferents de la local, classificats en els grups A i B, o grup equivalent per al personal laboral, amb funcions pròpies de l'activitat administrativa: 0,01 punts per mes complet.  
f) En llocs de treball d'altres administracions diferents de la local, classificats en els grups C1 i C2, o grup equivalent laboral, amb funcions pròpies de l'activitat administrativa: 0,005 punts per mes complet.  
  
6.3. Coneixements de valencià. Màxim 1 punt  
El coneixement del valencià es valorarà fins a un màxim d'1 punt, prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià, d'acord amb la següent escala:  
a) Certificat de nivell C2 o equivalent: 1 punt.  
b) Certificat de nivell C1 o equivalent: 0,5 punts.  
6.4. Els mèrits s'acreditaran pels aspirants mitjançant certificats originals emesos pels òrgans competents o fotocòpies degudament compulsades.  
En relació amb l'acreditació dels mèrits relatius a experiència professional no es valoraran aquells en què no quede acreditat de manera fefaent el començament i el final de la relació de serveis. S'acompanyarà certificat de vida laboral.  
En els casos en què s'estiguera ocupant un lloc de treball en el moment de presentació de la sol·licitud i es pretenga la seua valoració haurà d'acreditar que en l'actualitat s'està ocupant aquest lloc de treball.  
  
6.5. El tribunal qualificador realitzarà una entrevista a cadascun dels aspirants que li permetrà una millor avaluació de l'aptitud dels aspirants en relació amb el lloc de treball. L'entrevista versarà sobre l'experiència formativa i professional dels aspirants. Aquesta entrevista puntuarà com a màxim 1 punt.  
  
7. Llista d'aprovats i proposta de nomenament  
Finalitzades les valoracions, el tribunal farà públic els resultats, al tauler d'edictes de la corporació i elevarà a l'Alcaldia, juntament amb l'acta, la llista dels aspirants classificats de major a menor puntuació o la proposta per declarar deserta la convocatòria si considerara que cap dels aspirants assoleix el nivell adequat per la plaça convocada.  
Es remetrà a la Direcció General d'Administració Local de la Generalitat Valenciana la proposta de nomenament interí a favor de l'aspirant millor classificat.  
  
8. Presentació de documents  
8.1. L'aspirant proposat per al seu nomenament, haurà de presentar dins el termini de 5 dies hàbils, a partir de la publicació de la llista d'aprovats, els documents acreditatius de les condicions que per prendre part a les proves s'exigeixen en la base segona, si aquests no s'han aportat amb anterioritat.  
a) Declaració jurada de no trobar-se incurs en causa d'incapacitat o incompatibilitat, i de no haver estat separat mitjançant expedient disciplinari del servei de cap administració pública.  
b) Certificat acreditatiu de no patir cap malaltia o defecte físic que impossibilite el normal exercici de la funció.  
8.2. Si dins el termini indicat i excepte casos de força major, l'aspirant proposat no presenta la documentació o no reuneix els requisits exigits, no podrà ser nomenat i quedaran anul·lades totes les actuacions, sense perjudici de la responsabilitat en què hagen pogut incórrer per falsedat de documents. Les persones que tinguen la condició de funcionaris públics estan exemptes de justificar les condicions i els requisits ja acreditats per obtindre el seu anterior nomenament, si no requereixen actualització, només hauran de presentar un certificat de l'organisme públic del qual depenguen que acredite la seua condició i totes les circumstàncies que consten al full de serveis.  
8.3. Amb la finalitat d'assegurar la cobertura de la plaça, i en l'eventualitat de renúncia o impossibilitat legal de nomenament de l'aspirant proposat en primer lloc, l'Alcaldia podrà sol·licitar de la Direcció General d'Administració Local el nomenament interí en favor de l'aspirant següent en ordre correlatiu. Aquesta relació ordenada d'aspirants feta pel tribunal funcionarà com a borsa de treball a aquests efectes amb una durada de 18 mesos a comptar de la data del primer nomenament.  
  
  
9. Presa de possessió  
Resolt per la Direcció General d'Administració Local de la Generalitat el nomenament interí es requerirà l'interessat perquè en el termini de 10 dies prenga possessió del lloc de treball davant l'alcalde. En cas de no comparéixer en termini, es considerarà decaigut en el seu dret, de manera que es procedirà a formular nova proposta de nomenament interí a favor del següent aspirant amb major puntuació.  
  
  
10. Incidències i impugnació de la convocatòria  
10.1. El tribunal queda facultat per resoldre els dubtes que es presenten i prendre els acords necessaris per al bon ordre del desenvolupament del procediment en qüestions de la seua competència que no estiguen previstes en aquestes bases.  
10.2. La present convocatòria i els actes administratius que es deriven de les actuacions del tribunal podran ser impugnats en els casos i en la forma establits en la Llei 39/2015, d'1 d'octubre, del procediment administratiu comú de les administracions públiques.  
Els successius anuncis d'aquesta convocatòria, quan pertoquen de conformitat amb les bases, es publicaran en la seu electrònica de l'est Ajuntament (http://orba.sedelectronica.es) i, si és el cas, en el tauler d'anuncis.  
  
Contra les presents bases, que posen fi a la via administrativa, es pot interposar un recurs de reposició potestatiu, en el termini d'un mes a comptar des de l'endemà de la publicació del present anunci, davant l'Alcaldia d'aquest ajuntament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, alternativament, un recurs contenciós administratiu, davant el Jutjat Contenciós Administratiu d'Alacant, en el termini de dos mesos a comptar des de l'endemà de la publicació del present anunci, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'optara per interposar el recurs de reposició potestatiu, no podrà interposar el recurs contenciós administratiu fins que aquell siga resolt expressament o se n'haja produït la desestimació per silenci. Tot això sense perjudici que es puga interposar qualsevol altre recurs que poguera estimar més convenient al seu dret.  
  
  
Orba, 12 d'agost de 2021.- L'alcalde: Ignacio Cervera Arbona.